laion/Wikipedia-Exotic huggingface dataset:
Kaarma-Kirikuküla

Kaarma-Kirikuküla (kohalik hääldus Kerguküla) on küla Saaremaal Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. 2014. aastani asus Kaarma vallas ja kandis nime Kirikuküla. Kaarma-Kirikukülas on sündinud Oskar ja Rudolf Kallas. Külast voolab läbi Põduste jõgi. Kaarma-Kirikukülas asub Kaarma Peeter-Pauli kirik. Küla territooriumile jääb Kaarma maalinn. Küla lõunaosas asub Kaarma kalmistu. Kaarma koolihoone Kaarma kiriku pastoraat Kaarma kalmistu Kaarma maalinn Kaarma kiriku kantsel Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Eesti Superkarikas 2016

Eesti Superkarikas 2016 oli 21. Eesti Superkarikafinaal, kus mängisid möödunud hooaja Meistriliiga ja Eesti karika võitjad. Mäng peeti Tallinnas Sportland Arenal, ning mängisid Meistriliiga 2015 võitja Tallinna FC Flora ja Eesti karikas 2015 võitja Nõmme Kalju FC. Nõmme Kalju FC on seni olnud osaline vaid ühes superkarikafinaalis - seda kolm aastat tagasi, kui FC Levadia vastu mindi värske liigavõidu järel. FC Flora jaoks on seevastu superkarikafinaal küllaltki tuttav hooaja alustamise meetod - viimasest seitsmest aastast viiel on üheks superkarikafinalistiks olnud just Flora, kes on ühtlasi võistluse ajaloo kõige edukam meeskond kaheksa võiduga. Lisaks on finaali jõutud veel kolmel korral. Flora läks kohtumist juhtima 19. minutil, kui täpne oli Joseph Saliste. Valitsev Eesti meister pani oma paremuse maksma teisel poolajal. 51. minutil kahekordistas Flora edu Rauno Sappinen ning 85. minutil oli täpne Albert Prosa. Mängust tegi ülekande ERR. Tallinna FC Flora v Nõmme Kalju FC Meistriliiga 2016 Eesti karikas 2015/16 Mängu protokoll Kalju läheb esimese superkarika järele Superkarikas kuulub Tallinna FC Florale VIDEO | Flora - Kalju Superkarikafinaal täispikkuses Superkarikas Eesti Jalgpalli Liidu kodulehel
Kündmine

Kündmine ehk künd on mullaharimisviis, mille käigus pööratakse muld ümber. Kündmist kasutatakse, et mulda külvamiseks või istutamiseks ette valmistada. Kündmise peamine eesmärk on mulla pinnale tuua värskeid toitaineid, samal ajal kui maetakse umbrohu ja eelmiste põllukultuuride jääke, mis seal lagunevad. Mullaharimine kindlustab taimede arenguks vajaliku keskkonna loomise läbi oluliste tingimuste muutmise nagu õhustamine, mulle temperatuur, mulla niiskus, mulla struktuur, umbrohtude tõrjumine, toitainete olemasolu ja taimede tervis. Õige mullaharimise süsteemi valikul tuleb arvestada ka sellega, et kõik tööd saaksid tehtud õigeaegselt. Vajalikud tingimused taimede arenguks tuleb saavutada võimalikult väikese energia-, aja-  ja investeeringute kuluga. Tänapäeval kasutatakse kündmiseks peamiselt hõlmatra. Varem on kasutatud ka hark-, konks-, kulp- ja vannasatra. Künnisügavus sõltub mulla huumushorisondi tüsedusest. Taimejäänused ja muu orgaaniline aine saab korralikult maetud. Vähem umbrohtu ja võõrtaimi, mis vähendab herbitsiidide kasutamise vajadust. Väiksem seenhaigustesse nakatumise risk, kuna uued taimed ei puutu kokku eelmise saagi nakatunud taimejäänustega, mistõttu on väheneb ka fungitsiidide kasutamise vajadus. Kevadel maa kuivab ja soojeneb kiiremini. Parem toitainete kasutamine. Puhas seemnesäng võimaldab kasutada odavamaid külvikuid. Kündmine kindlustab saagikust ja on ses mõttes tootlik. Kündmise tagajärjel toimuv mulla õhustamine intensiivistab orgaanilise aine lagundmist ja tulemusena viib huumuse vähenemiseni mullas. Kündmise tulemusel muutub muld paljudele mullas elavatele liikidele sobimatuks, väheneb elurikkus. künnivõistlus Eesti Künniselts pinnase mineraliseerimine "Künd". Eesti Entsüklopeedia. Vaadatud 27. märts 2019. "Plow". Britannica. 5. märts 2014. Vaadatud 20. mai 2019. "The Plow". Science Direct. 2018. Vaadatud 20. mai 2019.
Heino Jaakula

Heino Jaakula (7. oktoober 1931 – 1. veebruar 2019) oli Eesti merendustegelane. Ta on muu hulgas olnud Estonia katastroofi uurinud Laevahuku Uurimise Ühiskomisjoni liige. Ta lõpetas 1950. aastal Tallinna 2. Keskkooli hõbemedaliga. 1998 pälvis ta Valgetähe medaliklassi teenetemärgi. Heino Jaakula Merevikis (vaadatud 25.03.2019) Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 25.03.2019) Heino Jaakula Merevikis
Bersant Celina

Bersant Edvar Celina (sündinud 9. septembril 1996 Prizrenis) on Kosovo jalgpallur, kes mängib poolkaitsjana Rootsi kõrgliigaklubis AIK ja Kosovo jalgpallikoondises. Ta sündis Kosovos, kuid kasvas üles Norras. Noorena mängis ta klubis Strømsgodset. 2007. aastal liitus ta Manchester City akadeemiaga. 2014. aasta juulis sõlmis ta Manchester Cityga oma esimese profilepingu. Ametliku debüüdi klubi põhimeeskonnas tegi ta 2016. aasta jaanuaris. Sama aasta 6. veebruaril tegi ta oma ainsa mängu Manchester City särgis Inglismaa kõrgliigas. Hooajal 2016–17 mängis ta laenul Hollandi kõrgliigaklubis FC Twente. Ta lõi sel hooajal liigas viis väravat. Järgmisel hooajal mängis ta laenul Inglismaa esiliigaklubis Ipswich Town. 2018. aasta juulis sõlmis ta kolme miljoni naelsterlingi eest püsilepingu Inglismaa esiliigaklubiga Swansea City. 2020. aasta septembris sõlmis Dijon lepingu Prantsusmaa kõrgliigaklubiga Dijon. Ta mängis seal vaid hooajal 2020/21, mil Dijon jäi liigas 20. kohale ja langes kõrgliigast välja. Hooajal 2021/22 oli Celina taas laenul Ipswich Townis, kellega mängis sel hooajal Inglismaa tugevuselt kolmandas liigas. Hooajal 2022/23 oli ta Dijonist laenul Türgi kõrgliigaklubis Kasımpaşa ja Inglismaa esiliigaklubis Stoke City. 2023. aasta teises pooles läks Celina laenule AIK-sse, kellega sõlmis 2024. aasta alguses püsiva lepingu. Celina mängis noorena Norra noortekoondistes, kuid otsustas hakata esindama Kosovot. Debüüdi Kosovo jalgpallikoondises tegi ta 2014. aasta septembris sõprusmängus Omaani vastu. Koondisekarjääri esimese värava lõi ta oma teises koondisemängus 13. novembril 2015 sõprusmängus Albaania vastu. "AIK Fotboll värvar Bersant Celina" [AIK Football recruits Bersant Celina] (rootsi). AIK Fotboll. 2. jaanuar 2024.  Bersant Celina – pildid, videod ja helifailid Wikimedia Commonsis
Koidu (Lääne-Saare)

Koidu oli küla Saare maakonnas Lääne-Saare vallas. 2014. aastani kuulus küla Kaarma valda. 2017. aasta Eesti omavalitsuste haldusreformi käigus liideti küla Randvere külaga, mille nimeks sai Suur-Randvere. Külas asus Randvere raamatukogu. Eesti 2011. aasta rahvaloendus, vaadatud 14.07.2014.
Georg Niedermeier

Georg Niedermeier (sündinud 26. veebruaril 1986 Münchenis) on Saksamaa jalgpallur, kes mängib kaitsjana Austraalia kõrgliiga klubis Melbourne Victory. Enne 2018. aastal Melbourne Victoryga liitumist mängis ta Saksamaa klubides. Ta alustas klubikarjääri kodulinna klubis Müncheni Bayern, mille akadeemiaga liitus ta 1995. aastal. Ta mängis mitu hooaega Müncheni Bayerni duubelmeeskonnas, kuid esindusmeeskonnas tal debüüti teha ei õnnestunud. 2009. aasta jaanuaris liitus ta VfB Stuttgardiga ning ta mängis Stuttgardiga Saksamaa kõrgliigas kokku kaheksa hooaega. 2016. aasta augustis liitus ta SC Freiburgiga, mille rivistusse kuulus kaks hooaega.
Ohustatud keel

Ohustatud keeleks nimetatakse keelt, millel on oht lähimas tulevikus (umbes ühe-kahe põlvkonna jooksul) välja surra. Keel sureb välja viimase emakeelse kõnelejaga koos. Keelte elujõulisust hinnatakse EGIDSi skaala järgi. Ohustatuks peetakse skaalal kategooriate 6b kuni 10 keeli. Ohustatud tasemel keelt 6b kõnelevad küll kõik põlvkonnad, kuid fertiilses eas põlvkonnast annavad vaid vähesed lastele keelt edasi. Keelevahetuse olukorras (kategooria 7) kasutavad fertiilses eas ja vanemad inimesed keelt küll omavahel, aga seda ei anta edasi lastele. Väljasurevat keelt (8a) räägib ainult vanavanemate põlvkond. Vaevalt allesolevat keelt (8b) räägib ainult vanavanemate põlvkond või veelgi vanema põlvkonna liikmed, kellel pea-aegu puudub võimalus keelt omavahel kasutada. Uinunud keele (9) kohta on teadmine kogukonna mälus olemas, kuid see on pigem teadmine pärimusest ning tegelik keeleoskus piirdub identiteeti rõhutavate stampväljenditega. Hääbunud keelt (10) ei kasutata enam keegi ning keegi ei seosta ka oma etnilist enam selle keelega. UNESCO arvestab keele ohustatuse määra hindamiseks järgmisi kriteeriume: keele edasikandmine põlvkonnalt põlvkonnale absoluutne kõnelejate arv kõnelejate osakaal rahvaarvust keele kasutusvaldkondade muutused kohanemine uute valdkondade ja meediumitega emakeelsete materjalide kättesaadavus hariduse ja kirjaoskuse arendamiseks valitsuse ja institutsioonide keelehoiak ja -poliitika, sh keele ametlik staatus ja kasutus kogukonna suhtumine keelde keele kirjelduse maht ja kvaliteet Woodbury, Anthony C. 2012. "What Is an Endangered Language?"[alaline kõdulink] – Linguistic Society of America. Vaadatud 17.03.2019. Ethnologue 2019. Eberhard, David M., Fary F. Simons, Charles Fennig (toim.). https://www.ethnologue.com/about/language-status. Vaadatud 17.03.2019. Simons, Gary F. and Charles D. Fennig (eds.). 2018. "Language Status." Ethnologue: Languages of the World, Twenty-first edition. Dallas, Texas: SIL International. "Joseph Sturm: välismaalasena kinnitan: eesti keel õitseb." Eesti Päevaleht 10. detsember 2020.
Connor Pain

Connor Thomas Pain (sündinud 11. novembril 1993 Hongkongis) on Austraalia jalgpallur, kes mängib äärepoolkaitsjana Austraalia kõrgliiga klubis Western United. Ta alustas klubikarjääri Austraalia madalamate liigade klubides Malvern City ja Bentleigh Greens. 2012. aastal liitus ta Austraalia kõrgliiga klubiga Melbourne Victory, kus mängis kokku neli hooaega. Aastatel 2016–2019 mängis ta Central Coast Marinersis. 2019. aasta aprillis sõlmis ta lepingu Austraalia kõrgliigaga liituva Western Unitediga. Austraalia jalgpallikoondises tegi Pain debüüdi 2013. aasta juulis mängus Hiina vastu. Melbourne Victory A-League'i Championship: 2014–2015 A-League'i Premiership: 2014–2015 FFA Cup: 2015
ST

ST võib tähendada järgmist: "Summa Theologica" ("Teoloogia summa"), Aquino Thomase teos ... St võib tähendada järgmist: stooks, kinemaatilise viskoossuse ühik CGS-süsteemis ...
Tartu Naisühingu Kutsekool

Tartu Naisühingu Kutsekool (1919–1942) oli käsitöökool, mis alustas tegevust 1919. aasta veebruaris Alma Johansoni juhtimisel. Esialgu oli koolis kaks osakonda: kudumine ja naiskäsitöö ning ainsaks õpetajaks Alma Johanson. Juba sama aasta sügisel täienes kool raamatuköitmise ja papitöö töökoja sisseseadega ning osalise sisseseadega keraamikaosakonna jaoks. Esimene keraamikaõppejõud oli Juuli Suits (1919–1925), seejärel tema õpilane Beatrice Uusman-Uusmaa. 1923. aastal lisandus nahatöö osakond. Valmistati käekotte, rahataskuid, suitsutopse jne. 1927–1941 oli keraamika osakonna õpetaja Hilda Tover, kelle käe all valmistati Riigi Kunstitööstuskooliga sarnast laadi keraamikat. Toodangut müüdi Naisühingu enda kaupluses (asus raekoja taga), OÜ Kodukäsitöö poodides ja iga-aastasel kooli näitusmüügil. Kool asus aadressil Kaluri 12. 1940. aastal likvideeriti Eraõppeasutiste likvideerimise seaduse põhjal seni sihtasutusena tegutsenud kool ning asendati Tartu Linnavalitsuse poolt ülalpeetava Tartu Naiskutsekooliga, millel oli kolmeaastase õppeajaga rõivaõmblemise, kangakudumise ja keraamika osakond ning kaheaastase õppeajaga tikanduse osakond. Selle kooli keraamika töökojas on aastatel 1940–1941 õppinud näiteks skulptor Maire Männik. https://www.digar.ee/viewer/et/nlib-digar:305308/275345/page/205 "1113. Vabariigi Presidendi otsus nr. 348". Riigi Teataja, nr. 109. 24. august 1940. Vaadatud 25.03.2019.
TD

TD võib tähendada järgmist: Tangerine Dream, Saksamaa ansambel Tšaadi kahetäheline maakood standardi ISO 3166 järgi .td, Tšaadi tippdomeen Trinidad ja Tobago NATO kahetäheline maakood Turbo Debugger, Borlandi silur, oli kasutusel peamiselt Turbo Pascali ja Turbo C juures <td>, HTML-i element, mis tähistab tabeli lahtrit Turbo Dambase, kabe (peamiselt rahvusvahelise kabe) andmebaasiprogramm Td võib tähendada järgmist: mõõtühiku taunsend sümbol
Koidula (Saaremaa)

Koidula on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. Eesti külade loend Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
XR

XR võib tähendada järgmist: Honda XR, Honda automark XR ehk Extinction Rebellion ehk Vastuhakk Väljasuremisele Xr võib tähendada järgmist: kroitseri lühend, hõbe- või vaskmünt
VE

VE võib tähendada järgmist: Venezuela riigi kood ISO 3166 järgi ... Vé, Skandinaavia jumal
TS

TS võib tähendada järgmist: tolliseaduse lühend Ts võib tähendada järgmist: tennessiini tähis, keemiline element
Ud (täpsustus)

Ud võib tähendada järgmist: ud ehk uud, lõunamaine keelpill UD võib tähendada järgmist: UD Trucks Corporation, välismaa ettevõte
Kuke (Saaremaa)

Kuke on küla Saare maakonnas Saaremaa vallas. Aastal 1977 liideti Kuke Asukülaga ning aastast 1997 on ta taas eraldi küla. Aastani 2014 asus ta Kaarma vallas ja 2014–2017 (kuni Eesti omavalitsuste haldusreformini) Lääne-Saare vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Der schwarze Kanal

"Must kanal" (saksa keeles "Der schwarze Kanal") oli Saksa DV ringhäälingu Deutscher Fernsehfunk (DFF) iganädalane poliitikasaade aastatel 1960–1989. Saates esitati lõike Lääne-Saksamaa telekanalite saadetest, millele saatejuht Karl-Eduard von Schnitzler lisas oma tõsiusklik-kommunistlikust vaatepunktist lähtuvad kommentaarid. Schnitzleri esinemisi on iseloomustatud kui "poleemilis-agressiivseid vihatiraade". Schnitzler toetas jäägitult Saksa DV sise- ja välispoliitikat. 1989. aastal iseloomustas ta Tiananmeni väljaku meeleavaldajaid Hiinas kui "kontrrevolutsioonilisi mõrtsukaid". "Mustast kanalist" sai üks Saksa DV massimeedia ja režiimi alatuse sümboleid. Esimene saade jõudis eetrisse 21. märtsil 1960. Pealkiri "Must kanal" oli ka sõnademäng: saksa keeles on kanalisatsioonitoru torumeeste slängis "must kanal". Algselt oli saate ülesehitus ja pealkiri vastuseks Lääne-Saksamaal aastatel 1958–1960 eetris olnud Thilo Kochi saatele "Punane vaatepunkt" ("Die rote Optik"), kus analüüsiti Saksa DV telesaateid. Kuigi saade oli peamiselt mõeldud Saksa DV vaatajatele, siis (vähemalt algaastatel) loodeti ka, et need läänesakslased, kes said DFF-i vastu võtta, seda vaatavad. Saadet vaadati rohkem Saksa DV nendes piirkondades, kus Lääne-Saksamaa televisioonisaateid ei olnud tehniliselt võimalik vastu võtta. Nendeks olid Saksa DV kirde- ja kaguosa ekstreemumid – Rostocki ringkonna idaosa ja suur osa Neubrandenburgi ringkonnast, aga ka Dresdeni ringkond ja Cottbusi ringkonna lõunaosa Poola piiri lähedal. Neid piirkondi nimetati naljatades "teadmatute oruks" (saksa keeles "Tal der Ahnungslosen"). Naljatati ka, et Lääne-Saksa telekanali ARD nimi tähendas "välja arvatud Rügenis ja Dresdenis" ("Außer Rügen und Dresden). Kui rahvusvaheliste kanalite nagu BBC ja RIASi signaale sai summutada, siis Lääne-Saksa televisiooni summutamine oleks tekitanud diplomaatilisi ja tehnilisi probleeme, kuna seda oleks olnud võimatu teha ilma, et see mõjutaks vastuvõttu Lääne-Saksamaal ja Lääne-Berliinis. Seega nägi DFF lahendusena ARD ja ZDF-i saadete lindistamist ning nende kujutamist teisest, kommunistlikust vaatepunktist koos kommentaaridega. 20-minutilist saadet näidati tavaliselt esmaspäevaõhtuti kell 21.30, enne või pärast filmi või mõnda populaarset saadet, lootuses, et vaatajad, kas asuvad varakult filmi vaatama, seda näevad. Viimane saade jõudis eetrisse 30. oktoobril 1989. Berliini müür Raudne eesriie Karl-Eduard von Schnitzler Das Ende vom schwarzen Kanal[alaline kõdulink] Der Tagesspiegel, 28.10.2014 (vaadatud 26.03.2019) "Niederschlagung der Protestbewegung auf dem Platz des Himmlischen Friedens in Peking 1989". Originaali arhiivikoopia seisuga 5. juuni 2011. Vaadatud 28. mail 2019.
Kaarma-Kungla

Kungla on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Lääne-Saare valda ja kandis nime Kungla. Eesti külade loend Maa-amet, vaadatud 21.11.2020. Statistikaamet, vaadatud 9.06.2019. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Jem Karacan

Jem Paul Karacan (sündinud 21. veebruaril 1989 Londonis) on Türgi jalgpallur, kes mängib poolkaitsjana Inglismaa tugevuselt neljanda liiga klubis Scunthorpe United. Ta sündis ja kasvas üles Inglismaal. 2003. aastal liitus ta jalgpalliklubiga Reading FC. Hooajal 2008–09 debüteeris ta klubi põhimeeskonnas. Inglismaal on ta kuulunud veel Bournemouthi, Millwalli ja Bolton Wanderersi ridadesse. Premier League'is on Karacan mänginud Readinguga hooajal 2012–2013. Türgis on ta mänginud ainult hooajal 2015–16, kui kuulus Galatasaray ja Bursaspori meeskonda. 2019. aasta jaanuaris sõlmis ta lepingu Austraalia kõrgliiga klubiga Central Coast Mariners. 2021. aasta jaanuaris sõlmis ta lepingu Scunthorpe Unitediga. Karacan pole koondises Türgit esindanud, kuid on kuulunud Türgi noortekoondistesse.  Jem Karacan – pildid, videod ja helifailid Wikimedia Commonsis
Käku

Käku on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. Külast on leitud muistse sepikoja (Käku sepikoja) jäänused. Eesti külade loend Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Wilfred Hansford Gallienne

Wilfred Hansford Gallienne (20. mai 1897 Guernsey – 17. juuli 1956 Guernsey) oli Suurbritannia diplomaat. Aastatel 1935–1940 oli ta Suurbritannia ja Iirimaa Ühendkuningriigi konsul Eestis, 1940 saadik (esitas volitused 7. juunil), 1947–1954 saadik Guatemalas ja 1954–1956 (surmani) suursaadik Kuubas. Documents on British Foreign Policy, 1919-1939, Great Britain. Foreign Office, Jan 1946. H.M. Stationery Office Konsul—abimees, kohtunik ja wahendaja., Postimees (1886-1944), number 325, 28. november 1935
Onufrius (Berezovskõi)

Onufrius (ukraina keeles Онуфрій; kodakodanikunimega Орест Володимирович Березовський Orest Volodõmõrovõtš Berezovskõi; sündinud 5. novembril 1944 Koritnes Võžnõtsa rajoonis Tšernivtsi oblastis) on Moskva Patriarhaadi Ukraina Õigeusu Kiriku eestseisja. Valiti 2014. aastal MPUÕK juhiks, teda peeti poliitikast eemale hoidvaks kompromisskandidaadiks. MPUÕK juhina sai temast ühtlasi Vene Õigeusu Kiriku Püha Sinodi alaline liige. 2018. aasta oktoobris läks esimest korda telekanalis Inter eetrisse telesaade „Eestseisja sõna“ (Слово предстоятеля), milles kõneleb Onufrius. Ta osales koos UÕK aupatriarh Filareti, Ukraina Kreekakatoliku Kiriku eestseisja Svjatoslavi, muslimite ja juudi kogukondade esindajatega 13. mail 2019 president Volodõmõr Zelenskõi eestvedamisel korraldatud Ukraina usujuhtide videopöördumises Donbassi ja Krimmi elanike poole. The Ukrainian Orthodox Church’s stance on the revolution and war - OSW COMMENTARY 2014-10-30 (vaadatud 18.04.2019) Устав Русской Православной Церкви. Глава V. Священный Синод. УПЦ МП наградила "просветителей" с телеканала "Интер" - Ukrainska Pravda, 07.12.2018 (vaadatud: 09.06.2019) СМИ узнали об отказе Епифания принять участие в видеообращении Зеленского - Nv.ua, 13.05.2019 (vaadatud 17.05.2019)
Rõngel

Rõngel ehk baranka on slaavi köögist pärinev nisujahutainast keetmise ja küpsetamise teel valmistatud rõngaskuivik. Väiksem rõngel on rõngik.
Sebastián Coates

Sebastián Coates Nion (sündinud 7. oktoobril 1990 Montevideos) on Uruguay jalgpallur, kes mängib keskkaitsjana Portugali kõrgliiga klubis Lissaboni Sporting ja Uruguay jalgpallikoondises. Ta alustas klubikarjääri kodumaal Nacionalis, mille põhimeeskonnas tegi ta debüüdi 2009. aastal. 2011. aastal liitus ta Inglismaa kõrgliiga klubiga Liverpool. Liverpoolis mängis ta kaks hooaega ja lõi liigas ka ühe värava, kuid sai väga vähe mänguaega. Hooajal 2013–14 mängis ta laenulepingu alusel taas Nacionalis. Järgmisel hooajal naasis Coates Inglismaale, liitudes Sunderlandiga. 2016. aasta jaanuaris suundus ta hooaja lõpuks laenule Lissaboni Sportingusse. Järgmisel hooajal sõlmis ta klubiga püsiva lepingu. Uruguay jalgpallikoondises tegi Coates debüüdi 2011. aasta Copa América alagrupimängus Tšiili vastu. Koondisekarjääri esimese värava lõi ta 10. novembril 2016 MM-i valikmängus Colombia vastu. Pärast 2011. aasta Copa Américat on ta Uruguay koondisse kuulunud 2013. aasta FIFA konföderatsioonide karikaturniiril, 2014. aasta maailmameistrivõistlustel, 2015. aasta Copa Américal ja 2018. aasta maailmameistrivõistlustel. Ta kuulus 2012. aasta suveolümpiamängude jalgpalliturniiril Uruguay olümpiameeskonda. Nacional Uruguay Primera División: 2009, 2011 Sporting CP Taça de Portugal: 2018–19 Taça da Liga: 2017–18, 2018–19  Sebastián Coates – pildid, videod ja helifailid Wikimedia Commonsis
Bas Dost

Bas Dost (sündinud 31. mail 1989 Deventeris) on Hollandi jalgpallur, kes mängib ründajana Hollandi kõrgliigaklubis Utrecht Ta alustas klubikarjääri kodumaal FC Emmenis, mille põhimeeskonnas debüteeris 2007. aastal. Seejärel liitus ta Hollandi kõrgliiga klubiga Almelo Heracles, kus mängis kaks hooaega. Hooajal 2009–10 lõi ta Hollandi kõrgliigas 14 väravat. Järgmise hooaja eel sõlmis ta lepingu kõrgliiga klubiga SC Heerenveen. Hooajal 2011–12 lõi ta Hollandi kõrgliigas koguni 32 väravat ja oli sel hooaja liiga suurim väravakütt. 2012. aasta juunis liitus ta Saksamaa kõrgliiga klubiga VfL Wolfsburg. Wolfsburgi ridades mängis ta neli hooaega ning ainsaks säravaks hooajaks jäi 2014–15, kui ta lõi liigas 16 väravat. 2016. aasta augustis sõlmis Dost lepingu Portugali kõrgliiga klubiga Lissaboni Sporting. Hooajal 2016–17 oli ta ülekaalukalt liiga suurim väravakütt, lüües 31 mänguga kokku 34 väravat. Ta tegi sel hooajal koguni neli kübaratrikki ning lõi Sportingu liigaväravatest täpselt pooled. 2017. aastal valiti ta Sportingu aasta mängijaks. Järgmisel hooajal 2017–18 lõi ta liigas 27 väravat ja jäi parima väravaküti arvestuses teiseks. 2019. aastal naasis ta Saksamaa kõrgliigasse, liitudes Frankfurdi Eintrachtiga. 2020. aasta detsembris siirdus ta Belgia kõrgliigaklubisse Club Brugge KV. Hooaegadel 2020/21 ja 2021/22 tuli ta Bruggega Belgia meistriks. 2022. aasta juulis naasis Dost pärast kümmet aastat Hollandi kõrgliigasse, sõlmides üheaastase lepingu Utrechtiga. Dost kuulus Hollandi jalgpallikoondisse aastatel 2015–2018. Koondisekarjääri ainsa värava lõi ta 13. novembril 2015 sõprusmängus Walesi vastu. VfL Wolfsburg DFB-Pokal: 2014–15 DFL-Supercup: 2015 Sporting CP Taça de Portugal: 2018–19 Taça da Liga: 2017–18, 2018–19 Club Brugge Belgia kõrgliiga: 2020–21, 2021–22 Belgia superkarikas: 2021  Bas Dost – pildid, videod ja helifailid Wikimedia Commonsis
Kivinurm

Kivinurm on eesti perekonnanimi. 2018. aasta 1. jaanuari seisuga on perekonnanimi Kivinurm Eestis 35 mehel ja 42 naisel. 2022. aasta 1. jaanuari seisuga oli Eestis perekonnanimi Kivinurm 79 inimesel: 38 mehel ja 41 naisel. Perekonnanimede levikult oli Kivinurm meeste puhul 2972. kohal ja naiste puhul 2961. kohal. Kivinurm oli levinum nimi vanuserühmas 5–9 aastat, kus seda oli 10 000 elaniku kohta 1,25. Nime kandja oli keskmiselt 42 aasta vanune. Perekonnanimi Kivinurm oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 1,69 inimest. 1930. aastate nimede muutmise kampaania käigus võeti Kivinurm uueks nimeks kokku 26 korral, kui loobuti nimedest Brecher neljal ja Klemmer kolmel juhul, Kauffeldt ja Kiilverk kahel juhul, lisaks nimedest Busch, Gerber, Gnadeberg, Ingberg, Jerberg, Kiistels, Kimann, Nessel, Pusch, Rijel, Siimann, Steinfeld, Tendal ja Tideman. Enn Kivinurm, eesti vaimulik (1942–2021) Gaida Kivinurm, eesti jurist, kohtunik (1956–) Statistikaamet: Nimede statistika (vaadatud 26.05.2022) Onomastika andmebaas. Nimede eestistamine:(uus nimekuju): Kivinurm. Kivinurm statistikaameti andmebaasis